437.84 REGOLI DWAR L-IDENTIFIKAZZJONI U R-REĠISTRAZZJONI TA’ ANNIMALI BOVINI U T-TIKKETTJAR TA~-ĊANGA L-AVVIŻ LEGALI 311 ta’ l-2005. L-AVVIŻ LEGALI 311 ta’ l-2005. 1. (1) It-titolu ta’ dawn ir-regoli hu Regoli dwar l-Identifikazzjoni u r-Reġistrazzjoni ta’ Annimali Bovini u t-Tikkettjar taċ-Ċanga. (2) L-iskop ta’ dawn ir-regoli husa biex jistabbilixxi sistema ta’ identifikazzjoni u reġistrazzjoni ta’ annimali bovini u ta’ tikkettjar taċ-ċanga skond ir-Regola tal-Parlament u tal-Kunsill ta’ l-Unjoni Ewropea 1760/2000 KE tas-17 ta’ Lulju tas-sena 2000. TITOLU I 2. Għall-iskop ta’ dawn ir-regoli, għandhom japplikaw it-tifsiriet li ġejjin: "annimal" tfisser annimalbovin hekk kif imfisser fl-Artikoli 2(2)) tad-Direttiva 64/432/KEE; " l-awtorità kompetenti " tfisser is-Servizzi Veterinarji; "gwardjan" tfisser persuna naturali jew legali responsabbli mill-annimali, kemm fuq bażi permanenti kemm temporanja, inkluż matul it-trasport jew fis-suq; "razzett " tfisser stabbiliment, kostruzzjoni jew fil-każ ta’ razzett miftuħ, kull post li jinsab f’Malta, fejn jinżammu jew jiġu annimali li jaqgħu taħt dawn ir-regoli; u għall-iskop tat-Titolu II, għandhom japplikaw it-tifsiriet li ġejjin: "ċanga " tfisser kull prodott li jaqgħa taħt il-kodiċi CN0201, 0202, 02061095 u 2062991; " organizzazzjoni " tfisser grupp ta’ operaturi mill-istess qasam jew minn oqsma differenti tal-kummerċ fil-laħam; " tikkettjar " tfisser it-twaħħil ta’ tikketta fuq biċċa laħam jew biċċiet ta’ laħam jew fuq il-materjal tal-ippakkjar tagħhom, jew fil-każ ta’ prodotti li ma jkunux diġà mge/wra l-għoti ta’ informazzjoni bil-miktub u b’mod viżibbli kif imiss lill-konsumaur fil-post tal-bejgħ. 3. Sistema ta’ identifikazzjoni u reġistrazzjoni. (1) Is-sistema ta’ identifikazzjoni u reġistrazzjoni ta’ annimali bovini għandu jkollha dawn l-elementi li ġejjin: (a) tabelli mal-widnejn sabiex l-annimali jiġu identifikati individwalment; (b) databaseskompjuterizzati; (ċ) passaporti ta’ l-annimali; (d) reġistri individwali li jinżammu f’kull razzett. (2) Il-Kummissjoni u s-Servizzi Veterinarji għandu jkollhom aċċess għall-informazzjoni kollha koperta b’dawn ir-regoli. L-Istati Membri u l-Kummissjoni għandhom jieħdu l-miżuri neċessarji sabiex kull parti interessata jkollha aċċess għal din l-informazzjoni, inklużi organizzazzjonijiet tal-konsumatur li jkollhom interessu li huma rikonoxxuti mill-Istat Membru, sakemm biss tiġi mħarsa l-kunfidenzjalità u l-protezzjoni tad-data protetta taħt il-liġi nazzjonali. 4. Tabelli mal-widnejn. (1) Kull anninal f’razzett li jkun twieled wara l-31 ta’ Diċembru 1997 jew li jkun maħsub għall-kummerċ fil-Komunità għandu jiġi identifikat permezz ta’ tabella mal-widnejn a pprovata mis-Servizzi Veterinarji imwaħħla ma’ kull widna. Iż-żewġ tabel li għandu jkollhom l-istess kodiċi uniku, li jsiru hekk possibbli li jiġi identifikat kull annimal individwalment u r-razzett fejn ikun twieled. Annimali bovini maħsubin għal ġrajjiet kulturali, bl-eċċezzjoni ta’ fieri u esibizzjonijiet, jistgħu jiġu identifikati, minflok b’tabella mal-widnejn, b’sistema ta’ identifikazzjoni li toffri garanziji ekwivalenti u awtorizzati mill-Kummissjoni. (2) It-tabella mal-widnejn għandha tiġi applikata fi żmien għoxrin ġurnata mit-twelid ta’ l-annimalu f’kull każ qabel ma’ l-annimal jitlaq mir-razzett fejn ikuntwieled. (3) Kull annimal i mportat minn pajjiż terz li jkun għadda mill-eżamijiet imposti fid-Direttiva tal-Kunsill tal-Komunità Ewropea 91/496/KEE u li jibqa’ fit-territorju tal-Komunità għandu jkun identifikat fil-post ta’ destinazzjoni b’tabelli mal-widnejn li jkunu skond ir-rekwiżiti ta’ dawn ir-regoli, fi żmien għoxrin ġurnata minn meta jkunu saru dawn l-eżamijiet u f’kull każ qabel ma jitilqgħu mir-razzett fejn ikunu: Iżda mhux neċessarju li l-annimal jiġi identifikat jekk ir-razzett ta’ destinazzjoni jkun biċċerija li tinsab fi Stat Membru fejn isiru dawn l-eżamijiet u l-annimal jiġi maqtul fi żmien għoxrin ġurnata minn mindu jsirulu l-eżamijiet: Iżda wkoll l-identifikazzjoni oriġinali stabbilita mill-pajjiż terz għandha tiġi reġistrata fid-data ba sekompjuterizzat skond ir-regola 5 jew, jekk din tkun għandha ma taħdimx għalkollox, fir-reġistri li hemm provdut dwarhom fir-regola 3, flimkien mal-kodiċi ta’ identifikazzjoni mogħti lill-annimal mill-Istat Membru ta’ destinazzjoni. (4) Kull annimal minn Stat Membru ieħor għandu jżomm l-istess tabella mal-widnejn oriġinali tiegħu. (5) Ebda tabella mal-widnejn ma tista’ tiġi mneħħija jew mibdula mingħajr il-permess tas-Servizzi Veterinarji. (6) It-tabelli mal-widnejn għandhom jingħataw lir-razzett, jiġu mqassma u applikati għall-annimali b’mod stabbilit mis-Servizzi Veterinarji. 5. Database. Is-Servizzi Veterinarji għandhom joħolqu databa sekompjuterizzat skond l-Artikoli 14 u 18 tad-Direttiva 64/432/KE fejn dawn għandhom iżommu kull data neċessarja konformament ma’ din id-Direttiva. 6. Passaport. (1) Is-Servizzi Veterinarji għandhom, għal kull animal li għandu jiġi identifikat skond ir-regola 4, joħorġu passaport fi żmien erba tax-il ġurnata minn meta jiġi avżat it-twelid tiegħu, jew, fil-każ ta’ annimali importati minn pajjiżi terzi, fi żmien erba tax-il ġurnata minn meta tiġi avżata ta’ l-identifikazzjoni mill-ġdid mill-Istat Membru konċernat skond ir-regola 4(3). Is-Servizzi Veterinarji jistgħu joħorġu passaport għal annimali ġejjin minn Stat Membru ieħor taħt l-istess kondizzjonijiet. F’dawn il-każijiet, il-passaport li jimxi ma’ l-annimal meta dan jasal għandu jingħata lis-Servizzi Veterinarji, li mbagħad jirritornawh lill-Istat li jkun ħarġu. (2) Kull meta annimal jittieħed minn post għall-ieħor, il-passaport tiegħu għandu jimxi miegħu. (3) Fil-każ tal-mewt ta’ annimal, il-passaport għandu jiġi ritornat mill-gwardjan lis-Servizzi Veterinarji fi żmien sebat ijiem mill-mewt ta’ l-annimal. Jekk l-annimal jintbagħat il-biċċerija, l-operatur tal-biċċerija għandu jkun responsabbli li jirritorna l-passaport li s-Servizzi Veterinarji. (4) Fil-każ ta’ annimali esportati lejn pajjiżi terzi, il-passaport għandu jiġi ritornat mill-aħħar gwardjan lis-Servizzi Veterinarji fil-post fejn l-annimal ikun ġie esportat. 7. (1) Bl-eċċezzjoni tat-trasportaturi, kull gwardjan ta’ l-annimali għandu: (a) iżomm reġistru aġġornat, (b) ġa ladarba s-sistema tad-databa sekompjuterizzat tkun taħdem għalkollox, jirraPporta lis-Servizzi Veterinarji l-movimenti kollha minnu lejn ir-razzett u kull twelidu mewt ta’ l-annimali fir-razzett, flimkien mad-dati ta’ dawn l-annimali, fi żmien sebat ijiem minn meta jseħħ kull avveniment. (2) Skond ma japplika u fil-kuntest tar-regola 6, kull gwardjan ta’ l-annimali għandu jimla l-passaport minnufih mal-wasla u qabel it-tluq ta’ kull annimal mir-razzett u jiżgura ruħulil-passaport jimxi ma’ l-annimal. (3) Kull gwardjan għandu jagħti lis-Servizzi Veterinarji, meta jiġi hekk mitlub, kull informazzjoni rigward l-oriġini, l-identifikazzjoni u, meta jkun adatt, id-destinazzjoni ta’ l-annimali, li huwa kien is-sid tagħhom, liżamm, ittrasporta, biegħ jew qatel. 8. Il-forma tar-reġistru. Ir-reġistru għandu jkun f’forma a pprovata mis-Servizzi Veterinarji, jinżamm f’forma manwali jew kompjuterizzata, u jkun disponibbli għas-Servizzi Veterinarji f’kull ħin li dawn jitolbuh, għal perjodu minimu ta’ mhux anqas minn tliet snin. 9. L-Istati Membri jistgħu jiġbru mingħand il-gwar djan i l-ispejjeż tas-sistemi ta’ identifikazzjoni u reġistrazzjoni msemmija fir-regola 3 u tal-kontrolli msemmija f’dan it-Titolu. 10. Il-miżuri neċessarji għall-implimentazzjoni ta’ dan it-Titolu għandhom jiġu adottati skond il-proċedura maniġerjali msemmija fl-Artikolu 23(2) tar-Regola tal-Parlament u tal-Kunsill ta’ l-Unjoni Ewropea (KE) Nru. 1760/2000. Dawn il-miżuri jikkonċernaw b’mod partikolari: (a) miżuri dwar tabelli mal-widnejn; (b) miżuri dwar il-passaport; (ċ) miżuri dwar ir-reġistru; (d) livell minimu ta’ kontrolli li għandu jsir; (e) applikazzjoni ta’ sanzjonijiet amministrattivi; (f) miżuri transitorji meħtieġa biex jiffaċilitaw l-applikazzjoni ta’ dan it-Titolu. TITOLU II 11. Tikkettjar ta’ ̀anga u ta’ prodotti taċ-ċanga. (1) Operatur jew organizzazzjoni, kif imfissra fir-regola 2, li- (a) hu meħtieġ, skond ir-regoli 12 sa 14, li jittikketja ċanga f’kull stadju ta’ bejgħ, (b) li jkun irid, skond regoli 15 sa 17, li jittikketja ċanga fil-post tal-bejgħ b’tali mod li jipprovdi informazzjoni, barra minn dik meħtieġa b’regola 12, rigward ċerti karatteristiċi jew kondizzjonijiet ta’ produzzjoni tal-laħam ittikkettjat jew tal-annimal li jkun ġej minnu, jista’ jagħmel dan skond dan it-Titolu. (2) Dan it-Titolu għandu japplika mingħajr preġudizzju għall-leġislazzjoni tal-Komunità, b’mod partikolari għaċ-ċanga. Sistema obbligatorja ta’ tikkettjar taċ-ċanga 12. Regoli ġenerali. (1) Operaturi u organizzazzjonijiet li jbiegħu ċ-ċanga, għandhom jittikkettjawha skond din ir-regola. Is-sistema obbligatorja ta’ tikkettjar għandha tiżgura rabta bejn, fuq naħa waħda l-identifikazzjoni tal-karkassa, kwart jew biċċiet ta’ laħam, u fuq in-naħa l-oħra, l-annimal individwali jew, meta dan ikun biżżejjed biex tiġi akkuratament verifikata l-informazzjoni fuq it-tikketta, il-grupp ta’ l-annimali konċernat. (2) It-tabella għandha jkollha dawn l-indikazzjonijiet li ġejjin: (a) numru ta’ referenza jew kodiċi ta’ referenza li jiżgura r-rabta bejn il-laħam u l-annimali jew annimali. Dan in-numru jista’ jkun in-numru ta’ identifikazzjoni ta’ l-annimal individwali minn fejn il-laħam ikun ġie meħud jew in-numru ta’ identifikazzjoni ta’ ċertu grupp ta’ annimali; (b) in-numru ta’ l-approvazzjoni tal-biċċerija fejn l-annimal jew il-grupp ta’ annimali jkunu ġew maqtula u l-Istat Membru jew il-pajjiż terz fejn tkun tinsab il-biċċerija. L-indikazzjoni għandha tkun " Maqtul f’Malta (jew l-isem ta’ l-Istat Membru jew tal-pajjiż terz) (numru ta’ l-approvazzjoni)"; (ċ) in-numru ta’ l-approvazzjoni tal-post fejn ikun tqat ta’ l-laħam tal-karkassa jew ta’ grupp ta’ karkassi u l-Istat Membru jew pajjiż terz fejn ikun jinsab il-post li fih ikun tqat ta’ l-laħam. L-indikazzjoni għandha tkun: "Mqat ta’ f’Malta (jew l-isem ta’ l-Istat Membru jew pajjiż terz) (numru ta’ l-approvazzjoni). " (3) (a) Operaturi u organizzazzjonijiet għandhom jindikaw ukoll fuq it-tabelli: (i) l-Istat Membru jew pajjiz terz fejn sar it-twelid; (ii) l-Istati Membri jew il-pajjiżi terzi kollha fejn ġie msemmen l-annimal; (iii) l-Istat Membru jew il-pajjiż terz fejn tkun saret il-qatla. (b) Iżda meta ċ-ċanga tkun ġejja minn annimali imwielda, imrobbija u maqtula: (i) fl-istess Stat Membru, l-indikazzjoni tista’ tingħata bħala "Oriġini: (isem ta’ l-Istat Membru)"; (ii) fl-istess pajjiż terz, l-indikazzjoni tista’ tingħata bħala "Oriġini: (isem tal-pajjiż terz) ". 13. Derogi mis-sistema obbligatorja ta’ tikkettjar. B’deroga mir-regola 12(2)(b) u (ċ) u (3)(a)i), operatur jew organizzazzjoni li tipprepara l-ikkapuljat għandha tindika fuq it-tabella l-kliem "ippreparat f’Malta (jew l-isem ta’ l-Istat Membru jew tal-pajjiż terz)", skond fejn ikun ġie preparat l-ikkapuljat u "oriġini" fejn l-Istat jew l-Istati involuti ma humiex l-Istat ta’ preparazzjoni. L-obbligu impost bir-regola 12(3)(a B’deroga mir-regola 12(2)(b) u (ċ) u (3)(a)(iii) għandu jkun japplika għal dak il-laħam mid-data ta’ l-applikazzjoni ta’ dawn ir-regoli. Iżda dak, l-operatur jew organizzazzjoni jistgħu jżidu fuq it-tikketta ta’ l-ikkapuljat: (a) xi waħda jew iżjed mill-indikazzjonijiet provduti fir-regola 12 u, jew, (b) id-data meta jkun ġie preparat il-laħam. Abbażi ta’ esperjenza, u skond in-neċessitajiet, jistgħu jiġu adottati regoli simili għal-laħam imqatta’ jew fdalijiet taċ-ċanga skond il-proċedura mniż/la fl-Artikolu 23(2) tar-Regola tal-Parlament u tal-Kunsill ta’ l-Unjoni Ewropea (KE) Nru. 1760/2000. 14. Tikkettjar obbligatorju taċ-ċanga li tkun ġejja minn pajjiżi terzi. B’deroga mir-regola 12, ċanga importata fil-Komunità li ma jkollhiex magħha l-informazzjoni kollha meħtieġa bir-regola 12, għandu jkollha indikat fuq it-tikketta skond il-proċedura mniż/la fir-regola 16:"Oriġini: mhux mill-KE" u" Maqtul f’(isem-il pajjiż terz) ". Sistema volontarja ta’ tikkettjar 15. Regoli ġenerali. (1) (a) Għal dawk it-tabelli li jkollhom informazzjoni differenti minn dik li hemm provdut dwarha fir-regoli 12 sa 14, kull operatur jew organizzazzjoni għandhom jibgħat u kampjun speċifiku għall-approvazzjoni ta’ l-awtorità kompetenti fejn issir il-produzzjoni jew il-bejgħ taċ-ċanga in kwistjoni. L-awtorità kompetenti tista’ wkoll tistabbilixxi l-ispeċifikazzjonijiet li għandhom jintużaw, sakemm l-użu ta’ dawk l-ispeċifikazzjonijiet ma jkunx wieħed obbligatorju. (b) Speċifikazzjonijiet ta’ tikkettjar volontarji għandhom ikunu jindikaw: (i) l-informazzjoni li għandha titniżżel fuq it-tikketta, (ii) il-miżuri li għandhom jittieħdu sabiex tiġi żgurata l-eżattezza ta’ l-informazzjoni; (iii) is-sistema ta’ kontroll li għandha tiġi applikata f’kull stadju tal-produzzjoni u l-bejgħ, inkluż il-kontrolli li għandhom isiru minn korp indipendenti rikonoxxut mill-awtorità kompenenti u msemmi mill-operatur jew mill-organizzazzjoni. Dawn il-korpi għandhom ikunu konformi mal-kriterji stabbiliti fi Standard Ewropew ENż45011; (iv) fil-kaz ta’ organizzazzjoni, il-miżuri li għandhom jittieħdu kontra kull membru li ma jobdix dawn l-ispeċifikazzjonijiet. (ċ) Il-kontrolli minn korp indipendenti jistgħu minflok jiġu magħmula, minn awtorità kompetenti. F’dan il-każ l-awtorità kompetenti għandu jkollha għad-disposizzjoni tagħha impjegati kwalifikati u riżorsi neċessarji sabiex tagħmel il-kontrolli meħtie [a. (d) L-ispejjeż tal-kontrolli li għandhom isiru skond din ir-regola u r-regoli 16 u 17 għandhom ikunu addebitati lill-operatur jew lill-organizzazzjoni li tuża s-sistema ta’ tikkettjar. (2) (a) L-approvazzjoni ta’ kull speċifikazzjoni għandha tkun soġġetta għall-assikurazzjoni mill-awtorità kompetenti, meħuda fuq bażi ta’ eżami fil-fond tal-komponenti tagħha skond kif imniżżel fis-subregola (1), tal-funzjoni tajba u affidabbli tas-sistema ta’ tikkettjar maħsuba, u b’mod partikolari, ta’ xi speċifikazzjoni li ma tiżgurax il-kontinwità bejn, minn naħa, l-identifikazzjoni tal-karkassa, kwart jew biċċiet tal-laħam u, minn naħa oħra, l-annimal individwali jew, fejn dan huwa suffiċjenti sabiex tkun tista’ tiġi verifikata l-eżattezza ta’ l-informazzjoni fuq it-tikketta, l-annimali konċernati. (b) Speċifikazzjonijiet li jipprovdu dwar tikketti li għandhom informazzjoni qarrieqa jew mhux ċara biżżejjed, għandhom ukoll jiġu rifjutati. (3) (a) Fejn il-produzzjoni u, jew il-bejgħ taċ-ċanga isir f’żewġ jew aktar Stati Membri, l-awtoritajiet kompetenti ta’ l-Istati Membri konċernati għandhom jeżaminaw u japprovaw l-ispeċifikazzjonijiet mogħtija, sa fejn l-elementi hemmhekk miktuba ikollhom x’jaqsmu ma’ l-operazzjonijiet li jsiru fit-territorji rispettivi tagħhom. F’dan il-każ, kull Stat Membru konernat għandu jirrikonoxxi l-approvazzjonijiet mogħtijin minn kull Stat Membru ieħor konċernat. (b) Jekk, fi żmien li għandu jiġi stabbilit skond il-proċedura mniż/la fl-Artikolu 23(2) tar-Regolament tal-Parlament u tal-Kunsill tal-Unjoni Ewropea (KE) Nru. 1760/2000, u li jibda’ mill-ġurnata ta’ wara d-data meta tkun ġiet preżentata l-applikazzjoni, l-approvazzjoni la tiġi respinta u lanqas mogħtija, jew l-ebda informazzjoni addizzjonali ma tiġi mitluba, l-ispeċifikazzjonijiet għandhom jiġu kunsidrati approvati mill-awtorità kompetenti. (4) Fejn l-awtoritajiet ta’ l-Istati Membri kollha konċernati japprovaw l-ispeċifikazzjonijiet mogħtija, l-operatur jew l-organizzazzjoni konċernati għandhom ikunu intitolati li jagħmlu tikketta fuq iċ-ċanga, sakemm dik it-tikketta jkollha l-isem jew il-logo. (5) L-awtorità kompetenti tista’ tiddeċiedi li l-isem ta’ xi wieħed jew aktar mir-reġjuni tagħha ma jkunx jista’ jintuża, b’mod partikolari meta l-isem ta’ reġjun: (a) jista’ joħloq konfużjoni jew diffikultajiet fil-verifiki li jsiru; (b) ikun riservat għaċ-ċanga fil-qasam tar-Regolament (KEE) Nru. 2081/92. (6) Fejn tingħata awtorizzazzjoni l-isem ‘Mal ta’ għandu jidher biswit l-isem tar-reġjun. 16. Sistema volontarja ta’ tikkettjar taċ-ċanga ġejja minn pajjiżi terzi. (1) Meta tkun qegħda ssir il-produzzjoni taċ-ċanga, għalkollox jew biss in parti, f’xi pajjiż terz, l-operaturi u l-organizzazzjonijiet għandu jkollhom jedd skond din ir-regola u r-regoli 15 u 17 jekk, minbarra li jikkonformaw ruħhom mar-regola 15, ikunu ġabu għall-ispeċifikazzjonijiet tagħhom l-approvazzjoni ta’ l-awtorità kompetenti msemmija għal dak l-iskop minn kull wieħed mill-pajjiżi terzi konċernati. (2) Il-validità fil-Komunità ta’ approvazzjoni mogħtija minn pajjiż terz, għandha tkun soġġetta għal avviż li jingħata minn qabel mill-pajjiż terz lill-Kummissjoni dwar: (i) l-awtorità kompetenti li tkun ġiet imsemmija; (ii) il-proċeduri u l-kriterji li għandhom jiġu segwiti mill-awtorità kompetenti meta jkunu qegħdin jiġu eżaminati l-ispeċifikazzjonijiet, (iii) kull operatur u organizzazzjoni li l-ispeċifikazzjoni tagħhom tkun ġiet aċċettata mill-awtorità kompetenti. 17. Mingħajr preġudizzju għal kull azzjoni li tittieħed mill-organizzazzjoni nnifisha jew mill-korp indipendenti ta’ kontroll li hemm provdut dwar u fir-regola 15, meta jiġi muri li operatur jew organizzazzjoni jkunu fallew milli jikkonformaw ruħhom ma’ l-ispeċifikazzjoni mniż/la fir-regola 15(1), l-awtorità kompetenti tista’ tirtira l-approvazzjoni li hemm provdut dwarha fir-regola 15(2) jew timponi kondizzjonijiet supplimentari li għandhom jiġu rispettati jekk l-approvazzjoni tagħha għandha tibqa’ tgħodd. Disposizzjonijiet Ġenerali 18. Il-miżuri neċessarji għall-implimentazzjoni ta’ dan it-Titolu għandhom jiġu adottati skond il-proċedura maniġerjali msemmija fl-Artikolu 23(2) tar-Regolament tal-Parlament Ewropew u tal-Kunsill ta’ l-Unjoni Ewropea (KE) Nru. 1760/2000. Dawn il-miżuri jikkonċernaw b’mod partikolari: (a) definizzjoni tal-kobor tal-grupp ta’ l-annimali, imsemmi fir-regola 12(2)(a); (b) definizzjoni ta’ l-ikkapuljat, fdalijiet ta’ ċanga u biċċiet ta’ ċanga msemmija fir-regola 13; (ċ) definizzjoni ta’ indikazzjonijiet speċifiċi li jistgħu jitniż/lu fuq it-tikketti; (d) miżuri meħtieġa sabiex jiffaċilitaw it-transizzjoni mill-applikazzjoni tar-Regolament (KE) Nru. 820/97 għall-applikazzjoni ta’ dan it-Titolu; (e) miżuri meħtieġa sabiex jiġu solvuti ċerti problemi prattiċi speċifiċi. Dawk il-miżuri, jekk jiġu ġustifikati kif imiss, jistgħu jidderogaw minn ċerti partijiet ta’ dan it-Titolu. TITOLU III 19. Disposizzjonijiet komuni. (1) (a) Il-kontrolli li hemm provdut dwarhom ma għandhom ikunu ta’ ebda preġudizzju għal kontrolli li l-Kummissjoni tista’ tagħmel skond l-Artikolu 9 tar-Regolament (KE, Euratom) Nru. 2988/95. (b) Kull sanzjoni imposta fuq stabbiliment għandha tkun proporzjonata mal-gravità tan-nuqqas. Is-sanzjonijiet jistgħu jinvolvu, fejn dan ikun ġustifikat, restrizzjoni fuq il-moviment ta’ l-annimali lejn jew mir-razzett fejn ikunu qegħdin jinżammu. (2) Esperti mill-Kummissjoni, flimkien ma’ l-awtorità kompetenti, għandhom jagħmlu verifiki fuq il-post sabiex jiżguraw li l-verifiki li għandhom isiru dwar konformità mar-rekwiżiti ta’ dawk ir-regoli, ikunu qegħdin isiru skond ir-Regolament 1760/2000. (3) L-awtoritàjiet kompetenti għandhom jagħtu lill-esperti tal-Kummissjoni kull assistenza meħtieġa waqt li jkunu qegħdin jaqdu dmirijiethom.